**JEGYZŐKÖNYV**

**az Etyek Községi Sportegyesület 2014.07.18. napján megtartott közgyűlésről**

Helye: 2091 Etyek Öreghegyi út /Molnár Béla Sportcentrum/

Ideje: 2014 07. 18. 18.00 óra

Jelen vannak a mellékelt jelenléti ív szerint: 26 fő

Levezető elnök: Orosz Gyula

Jegyzőkönyvvezető: Kiss Dániel

Jegyzőkönyv-hitelesítő: Rujp Zsuzsa

Jegyzőkönyv-hitelesítő: Lojt Annamária

*Orosz Gyula*, levezető elnök köszöntötte a megjelenteket és ismerteti a napirendi pontokat, melyeket a jelenlevők egyhangúlag elfogadták. Megállapítja, hogy a megjelentek száma nem éri el a határozatképességhez szükséges létszámot, ezért megismételt közgyűlést kell tartani, melynek helye: 2091 Etyek Öreghegyi út /Molnár Béla Sportcentrum/, ideje: 2014 07. 18. 18 óra 30 perc.

**Napirendek**

1. Tisztújítás
2. Egyebek
3. **Tisztújítás**

*Orosz Gyula* ismerteti az elnökjelölt személyét, Hargitai Zoltánt. Más elnökjelölt nincs rajta kívül.

*Orosz Gyula* az elnökválasztás nyílt szavazással történő lebonyolításáról a közgyűlés dönt.

 A közgyűlés ellenszavazat nélkül elfogadja.

*Hargitai Zoltán* elnökké kinevezéséről nyílt szavazással dönt a közgyűlés.

 24 igen

 0 nem

 2 tartózkodás

A szavazás értelmében *Hargitai Zoltán* az Etyek SE új elnöke.

*Hargitai Zoltán*, elnök, bemutatkozó beszéde és elsődleges tervei a sportegyesülettel. Kiemeli, hogy a sportolók segítsége is kell a hatékony munkához. Az Etyek SE elnökségében szeretné a pozíciókat meghatározni, amelyek a következők: elnök, elnökhelyettes, titkár, gazdasági vezető és egy póttag.

Szeretné, ha a póttagot a mindenkori önkormányzat delegálná az egyesület vezetőségébe, hogy a főszponzornak, az önkormányzatnak is betekintése legyen az egyesület ügyeibe, illetve a két fél közti jobb kommunikáció érdekében.

*A póttag témájával kapcsolatban az alábbi javaslat hangzott el:*

*Garaguly Tibor*, polgármester: Az önkormányzat háttérszerepet vállal a civil szervezetek életében. A póttag hasznos szerepet tölthet be az egyesületnél, hiszen a Borút Egyesületben is ilyen felállás van, ott a polgármester az elnökség tagja. Tehát a polgármester is javasolja a póttag, vagy tag szerepvállalását az önkormányzat részéről, kerüljön ki a képviselőtestület egy bizottságából, (sportbizottság) vagy magából a testületből.

*Hargitai Zoltán* felsorolja az eddigi elnökségi tagokat, és további szerepvállalásról kérdezi őket, valamint az új jelölteket is ismerteti:

 Ágoston Balázs Nem vállal újabb tisztséget

 **Máté Miklós Vállal újabb tisztséget**

 Székely Ferenc Nem vállal újabb tisztséget

 **Kiss Dániel Vállal újabb tisztséget**

 **Ferenc Dóra Vállal újabb tisztséget**

 **Varga Péter Vállal újabb tisztséget**

 Bartha Sándor Nincs jelen

 **Danczinger Géza Elnökségi tagnak javasolva - vállalja**

 **Ferenc István Elnökségi tagnak javasolva – vállalja**

A közgyűlés dönt az elnökség tagjainak nyílt szavazásának formájáról:

 26 igen

 0 nem

 0 tartózkodás

Az elnökségi tagjelölteket az alábbi arányban fogadja el a közgyűlés:

 *Máté Miklós 24 igen, 1 nem, 1 tartózkodás*

 *Kiss Dániel 25 igen, 0 nem, 1 tartózkodás*

 *Ferenc Dóra 25 igen, 0 nem, 1 tartózkodás*

 *Danczinger Géza 17 igen, 0 nem, 8 tartózkodás*

 *Varga Péter 25 igen, 0 nem, 1 tartózkodás*

 *Ferenc István 25 igen, 0 nem, 1 tartózkodás*

Hargitai Zoltán javaslatokat tesz az egyesület számvizsgáló bizottságának tagjaira.

 *Orosz Gyula Vállalja a bizottsági tagságot*

 *Székely Ferenc Vállalja a bizottsági tagságot*

 *Lojt Annamária Vállalja a bizottsági tagságot*

A számvizsgáló bizottság tagjait a közgyűlés egyhangúlag elfogadta.

A számvizsgáló bizottság felállt és egy héten belül kell elnököt választaniuk maguk közül.

A sportegyesület fegyelmi bizottsága ad hoc bizottság marad, tehát csak akkor ül össze, ha azt a közgyűlésen megválasztják.

**2. Egyebek**

*Garaguly Tibor* ismerteti a sportegyesülettel kapcsolatos legkiemelkedőbb önkormányzati projektet: a sportcsarnok építését. Arra kéri a sportegyesületet, hogy a tervezésben, ötletellésben vegyen részt, hogy a komplexum minden igényt kielégítsen.

*Hargitai Zoltán* kiemeli az utánpótlás-nevelés fontosságát, amihez a labdarúgók segítségét is kéri. A tagnévsor mihamarabbi összeírását és a tagdíjak hatékonyabb beszedését, kezelését, azaz aki igazolt sportolója szeretne lenni az Etyek SE-nek, annak kötelező tagdíjat fizetni. A mindenkori befizetett tagdíj az adott szakosztályon belül kerülne felhasználásra.

*Orosz Gyula* javasolja a következő közgyűlésre az alapszabály módosítását és egy SZMSZ készítését.

*Hargitai Zoltán* felhívja a szponzori táblák ügyének rendezésére a figyelmet.

*Székely Ferenc* a pénzügyi helyzet átnézését és a tervek, újragondolását javasolja, illetve hozzáteszi, hogy az önkormányzatnak 1,5 millió forint tartozása van jelenleg a sportegyesület felé.

*Garaguly Tibor*, polgármester Székely Ferenc felvetésére válaszolva elmondja, hogy nem tudja, hogyan állnak jelenleg az önkormányzat átutalásai, de rendezni fogják a kifizetéseket.

*Kiss Dániel* ismerteti a közgyűléssel a TAO-pályázaton nyert összeget.

*Major György* a pálya környezetének fejlesztését szorgalmazza.

Egyéb kérdés nem merült fel, így Hargitai Zoltán az ülést berekesztette.

**Etyek 2014-07-18**

P.H.

…………………………….. ………………………………

 elnök jegyzőkönyv vezető

………………………………. ………………………………

 jegyzőkönyv-hitelesítő jegyzőkönyv-hitelesítő